Агенцијата за заштита на правото на слободен пристап до информациите од јавен карактер, врз основа на член 27, член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 111 став 1од Законот за општата управна постапка (“Службен весник на Република Македонија“ бр. 124/2015) и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од новинар Фисник Џелили, поднесена против Општина Тетово, по предметот Барање за пристап до информации од јавен карактер, на 17.10.2022 година, го донесе следното

**Р Е Ш Е Н И Е**

1. Жалбата изјавена од новинарот Фисник Џелили, поднесена против Општина Тетово, заведена во Агенцијата под бр.08-256 на 04.10.2022 година, по предметот Барање за пристап до информации од јавен карактер, **СЕ УВАЖУВА**.

**2.** **СЕ НАЛОЖУВА** на Имателот на информации, да постапи по Барањето на Барателот, согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

Фисник Џелили, новинар на Порталб.мк, како што е наведено во Жалбата, на 09.09.2022 година поднел Барање за пристап до информации од јавен карактер до Општина Тетово со кое побарал фотокопија од следната информација:

„1.Колкав е бројот на наставници во Општина Тетово и во кои училишта, на кои на 31 август им заврши едногодишниот договор за работа, а не им беше продолжен?

2.Колку време им требаше да преземат решение за работа, но како резултат на раскинувањето на договорт сега не можат?

3. Зошто не им беа продолжени договорите до објавувањето на новиот конкурс, туку беа заменети со други?

4. Колку години работен стаж имаат наставниците и зошто оваа година не им беше продолжен договорот?

5. Дали направиле некаков прекршок што нема да го продолжи договорот?“.

Имателот на информации, на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба заведена во Агенцијата под арх. бр. 08-256 на 04.10.2022 година.

Агенцијата со електронски допис од 05.10.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што се смета дека Барањето е одбиено.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

**Заменик директор/ Zëvendës drejtor**

**Blerim Iseni**